చింతలపాటి వర ప్రసాద మూర్తి రాజు
క్షత్రియలోకాన మేటి శ్రీ చింతలపాటి సీతారామచంద్ర వర ప్రసాద మూర్తిరాజు. ఈయన ఆంధ్రదేశంలో ఒక సముచిత స్థానాన్ని కలిగిన దాత, విద్యా ప్రదాత, రాజర్షి, రాజకీయ మహర్షి, గాంధేయవాది, అభ్యుదయ సారథి, గ్రామాభ్యుదయ వారధి. ఈయన పశ్చిమగోదావరి జిల్లా చిననిండ్రకొలను గ్రామంలో 1919 లో బాపిరాజు మరియు సూరయ్యమ్మ దంపతులకు జన్మించారు. శ్రీ మూర్తిరాజు గారి ధర్మపత్ని సత్యవతి దేవి గారు. వీరి పుట్టినిల్లు మొగల్తూరు. నారాయణపురంలో ప్రాథమిక విద్య, తణుకులో ఉన్నత పాఠశాల విద్య అభ్యసించారు.
హరి రామమూర్తి
హరి రామమూర్తి కూచిపూడి నాట్యాచార్యుడు.
ఆయన కూచిపూడి గ్రామానికి చెందిన సాంప్రదాయక కుచిపూడి కళాకారుల కుటుంబంలో జన్మించాడు. ఆయన పూర్తీకులు ప్రసిద్ధ కూచిపూడి కళాకారులు. తండ్రి తరపున పూర్వీకులలో హరి పున్నయ్య మరియు హరి చలపతి గార్లు మరియు తల్లి తరపున పూర్వీకులు చింతా వెంకట్రామయ్య మరియు చింతా రామమూర్తి లు ప్రసిద్ధ కూచిపూడి కళాకారులుగా తమ సేవలనందించారు. వారి స్ఫూర్తితో ఆయన కళారంగంలో అడుగుపెట్టాడు. ఆయన తన 15వ యేట నాట్యవిద్యను ప్రారంభించాడు. అయన స్థానిక సిద్ధేంద్ర కళాక్షేత్రం లో పసుమర్తి కృష్ణశర్మ, చింతా రామనాథం మరియు ప్రముఖ కూచిపూడి నాట్యాచార్యుడు వెంపటి చినసత్యం గార్ల వద్ద నాట్య విద్యనభ్యసించాడు. ఆయన కూచిపూడి మరియు యక్షగానం కళలలో శ్రీ పొట్టి శ్రీరాములు తెలుగు విశ్వవిద్యాలయం నుండి డిప్లొమా పొందాడు.